Philipp Friedrich Böddecker

Philipp Friedrich Böddecker (1607–1683) var en tysk komponist og organist.

Böddeckers far var musiker ved Stiftskirche i Stuttgart, og sønnen fikk sannsynligvis musikkundervisning av ham og av kirkas organist, Johann Ulrich Steigleder. Fra 1626 hadde Böddecker stillinger ved kirker og hoff i Darmstadt, Durlach, Frankfurt am Main og Strasbourg, fram til han i 1652 ble utnevnt til stiftsorganist i Stuttgart.

Böddecker har vunnet seg et noe herostratisk ry i musikkhistorien på grunn av en årelang strid med hoffkapellmester Samuel Capricornus: de to komponistene anklaget hverandre gjensidig for kompositoriske feil.Biografi, samuel-capricornus.org

Lite av Böddeckers verk er bevart, men det finnes blant annet en samling geistlige verk for sopran og generalbass (Sacra Partitura), en fiolinsonate, en fagottsonate og det 18-stemmers verket Melos irenicum til feiringen av freden i Westfalen i 1648.

 Referanser 

 Kilder 


 Eksterne lenker 




Kategori:Barokkomponister
Kategori:Tyske komponister
Kategori:Organister
Kategori:Personer fra Haguenau